Aluehallintovirastojen hallinnollisten tehtävien kokoaminen

Aika Keskiviikko 11.6.2014 klo 10.30 – 11.40

Paikka Valtiovarainministeriö, Mariankatu 9, nh. Ruutukasi

Osallistujat Anu Nousiainen, neuvotteleva virkamies, valtiovarainministeriö, puheenjohtaja

Tuula-Kaarina Isosuo, johtaja, Etelä-Suomen aluehallintovirasto

Teijo Mustonen, johtaja, Itä-Suomen aluehallintovirasto

Lauri Latva-Äijö, johtaja, Lounais-Suomen aluehallintovirasto

Markku Nurminen, johtaja, Länsi- ja Sisä-Suomen aluehallintovirasto

Maria Siurua, johtaja, Pohjois-Suomen aluehallintovirasto

Paula Leppänoro-Jomppanen, johtaja, Lapin aluehallintovirasto

Anne Autio, kehittämispäällikkö, Etelä-Suomen aluehallintovirasto, aluehallintovirastojen toiminnan kehittämisyksikkö

Helena Sundberg, luottamusmies, Etelä-Suomen aluehallintoviras-to/JUKO ry

Jyrki Heiskanen, pääluottamusmies, Etelä-Suomen aluehallintovirasto/Pardia ry (Vuokko Jokisen sijaisena)

Marko Puttonen, kehittämisjohtaja, valtiovarainministeriö

Mikko Saarinen, ylitarkastaja, valtiovarainministeriö

Sami Kouki, lainsäädäntöneuvos, valtiovarainministeriö

Miira Lehto, ylitarkastaja, valtiovarainministeriö, sihteeri

Timo Kähärä, yksikön päällikkö, Itä-Suomen aluehallintovirasto

Eija Burke-Hildén, yksikön päällikkö, Etelä-Suomen aluehallintovirasto

Asko Harjukelo, johtaja, Lapin aluehallintovirasto

Kari Holsti, ylitarkastaja, Lounais-Suomen aluehallintovirasto

Eija Vähämaa, yksikön päällikkö, Lounais-Suomen aluehallintovirasto

Poissa Seppo Parkkinen, pääluottamusmies, JHL ry

Pasi Katajisto, talouspäällikkö, Etelä-Suomen aluehallintovirasto

1. Kokouksen avaus

Puheenjohtaja avasi kokouksen.

1. Edellisen kokouksen pöytäkirjan hyväksyminen

Päätös: Hyväksyttiin edellisen kokouksen pöytäkirja muutoksitta.

1. Alatyöryhmien asettaminen ja työskentelyn käynnistyminen

Puheenjohtaja totesi, että alatyöryhmien puheenjohtajat nimetään, kun HALKO-projektipäälliköt on valittu. Kahteen projektipäällikön määräaikaiseen virkaan tuli yhteensä 6 hakemusta, joista osa koski kumpaakin virkaa. Hakijoista kaksi haastatellaan 11.6. ja kaksi 12.6. Valintapäätökset tehdään kuluvalla viikolla tai viimeistään seuraavan viikon alkupuolella.

Alatyöryhmien puheenjohtajat valitsevat sihteerin, joka voi olla myös alatyöryhmän ulkopuolelta. Kokouksiin voivat tarvittaessa osallistua varajäsenten sijaiset. Projektiryhmän varsinaisilla jäsenillä on osallistumisoikeus alatyöryhmien kokouksiin.

Käytiin läpi alatyöryhmien asettamispäätösluonnokset ja todettiin niihin tehtävät täydennykset.

Asettamispäätöksiin lisätään puuttuvat vastuualueiden edustajat.

Sovittiin, että asiakirjahallinnon asiantuntijoihin painottuvaa yleishallintotyöryhmän kokoonpanoa täydennetään yleishallintopuolen osaamisella sekä aluehallintovirastojen tietohallintoyksikön edustajalla. Pohjois-Suomen aluehallintoviraston edustajiin lisätään Tapio Saavalainen ja mahdolliset muut täydennykset toimitetaan viimeistään 12.6. projektiryhmän sihteerille. Todettiin myös, että yleishallintotyöryhmällä voi olla epävirallinen asiakirjahallintoa työstävä alatyöryhmä.

Aluehallintovirastojen ylijohtajakokouksessa johdon tukitoiminnon suunnittelutyöryhmän puheenjohtajaksi esitettiin ylijohtaja Jorma Pitkämäkeä Länsi- ja Sisä-Suomen aluehallintovirastosta. Koska ylijohtajakokouksessa ei ehditty määritellä suunnitteluryhmään mukaan otettavaa vastuualuetta, sovittiin jäsenen pyytämisestä peruspalvelut, oikeusturva ja luvat -vastuualueelta. Puheenjohtaja totesi, että elokuussa järjestetään ylimääräinen ylijohtajakokous, jossa käsitellään HALKO-projektia ja VIRSU-hanketta.

Täydennetyt asettamispäätösluonnokset lähetetään tiedoksi projektiryhmälle ennen niiden allekirjoittamista.

Puheenjohtaja esitteli ohjeluonnoksen alatyöryhmien käytännön asioista, kuten kokousjärjestelyistä ja asiakirjojen arkistoinnista.

Viestintäryhmä suunnittelee, miten HALKOn sivustoja kehitetään AVI-intrassa.

Sovittiin, että HALKO-projektille perustetaan yksi yhteinen verkkotyötila. Työtilaan tehdään jokaiselle alatyöryhmälle oma kansio kokous- ja muulle materiaalille. Lisäksi työtilaan esitettiin laitettavaksi projektin yhteinen kalenteri, johon voidaan merkitä mm. alatyöryhmien kokousajat ja osallistujat/sijaiset. Anne Autio huolehtii työtilan tilaamisesta alatyöryhmien sekä projektiryhmän jäsenille. Projektiryhmän elokuun kokoukseen valmistellaan suunnitelma siitä, mitkä materiaalit sijoitetaan verkkotyötilaan ja mitkä AVI-intraan sekä miten kokouskalenterin päivitykset hoidetaan.

Sovittiin, että Tuula-Kaarina Isosuo ja Pasi Katajisto huolehtivat kirjanpitovalmiudet niin, että HALKO-projekti on kirjanpidossa yhtenä kokonaisuutena, ei alatyöryhmittäin jaoteltuna.

Päätös: Sovittiin alatyöryhmien asettamispäätösluonnosten täydentämisestä ja yhteisen verkkotyötilan perustamisesta projektille. Hyväksyttiin alatyöryhmien käytännön asioita koskeva ohje.

1. Projektipäälliköiden nimittämisen tilannekatsaus

Asia käsiteltiin esityslistan kohdassa 3.

Päätös: Merkittiin tilannekatsaus tiedoksi.

1. Projektin työsuunnitelmaluonnos

Käytiin läpi HALKO-työsuunnitelmaluonnos.

Sami Kouki esitteli kaksi säädösvalmistelun aikataulutusvaihtoehtoa ja niihin liittyviä epävarmuustekijöitä. Vaihtoehdossa A HALKOn kanssa samassa yhteydessä tulee tehtäväksi aluehallintovirastojen ohjausjärjestelmän uudistamisesta aiheutuvat muutokset aluehallintovirastoista annettuun valtioneuvoston asetukseen. Ohjausjärjestelmän uudistaminen edellyttää aluehallintovirastoista annetun lain muutosta, joten asetus voidaan antaa vasta, kun lakimuutos on vahvistettu. Vaihtoehdossa B erotetaan HALKOsta ja ohjausjärjestelmän uudistuksesta johtuvat muutokset kahdeksi eri asetusmuutospaketiksi, jos tämä on HALKO:n toimeenpanon aikataulutuksesta johtuen välttämätöntä.

Tehtäväjaon kirjaaminen asetusmuotoon on haasteellista, joten alatyöryhmien tulee määritellä tarkasti, mitkä ovat uuden hallinto- ja kehittämispalvelut ‑vastuualueen ja mitkä viraston tehtäviä. Lisäksi tulee määritellä selkeästi henkilöstösiirrot. Asetuksen antamisen jälkeen voidaan ryhtyä kaikkiin täytäntöönpanotoimiin.

Puheenjohtaja arvioi, että jos aluehallintovirastoista annettava valtioneuvoston asetus hyväksytään valtioneuvoston yleisistunnossa viikolla 48, voitaisiin hallintojohtajan virka laittaa hakuun seuraavana päivänä. Jos hakuaika olisi 14 vuorokautta, hallintojohtajan valinta ajoittuisi joulun alle. Keskusteltiin siitä, että yksiköiden päälliköiden virat olisi kuitenkin hyvä laittaa hakuun jo ennen hallintojohtajan nimittämistä, jotta päälliköt ehditään nimittää ennen toiminnan käynnistymistä. Hakujen aikataulua ja toteutustapaa mietitään vielä kesän aikana. Lainsäädännön lisäksi myös Kieku asettaa reunaehtoja aikatauluille. Toistaiseksi pysytään kuitenkin suunnitelmassa käynnistää hallinto- ja kehittämispalvelut ‑vastuualueen toiminta 1.1.2015.

Täydentyvää työsuunnitelmaa mukaan lukien ilmoittautumis- sekä muiden henkilöstöasioiden aikataulusuunnitelma käsitellään tarkemmalla tasolla projektiryhmän13.8.2014 kokouksessa.

Päätös: Merkittiin työsuunnitelmaluonnos ja keskustelu tiedoksi.

1. Muut asiat

Kokouksessa ei ollut muita käsiteltäviä asioita.

Puheenjohtaja esitti kiitokset siitä, että HALKO-keskustelutilaisuudet aluehallintovirastoissa ovat olleet hyviä ja tarpeellisia molemmin puolin.

Puheenjohtaja kiitti projektiryhmän jäseniä kevään työskentelystä ja aikaansaannoksista ja toivotti hyvää kesää.

1. Kokouksen päättäminen

Puheenjohtaja päätti kokouksen klo 11.40.

Miira Lehto